《次韵陶宫保偕同人登东海云台山之作 其一》
清代·朱珔

夙闻海上郁洲胜，呼吸真能通帝台。三岛有人同望去，九峰何帝果飞来。

嵯峨叠磴云中屩，澒洞回潮地底雷。一自岘山临叔子，横挥椽笔亦雄哉。

作者简介：（1769—1850）安徽泾县人，字玉存，一字兰坡。嘉庆七年进士。官至右春坊右赞善。历主钟山等书院。尝于吴中结“问梅诗社”，与姚鼐、李兆洛共负盛名。辑《国朝古文汇钞》，有《说文假借义證》、《文选集释》、《小万卷斋集》等。